1402.

Godina **1402** (**[[rimski brojevi|MCDII]]**) bila je prijestupna godina koja počinje u nedjelju (1. 1. po julijanskom kalendaru).

## Događaji
### Zima (jan-feb.)
* veljača - Bansku čast u Hrvatskoj dobijaju vranski prior Emerik Bubek i zagrebački biskup Eberhard.

### Prol(j)eće (mart-maj)
* 3. 3. - Češki kralj Vaclav IV izdaje povelju hrvatskom banu Nikoli Gorjanskom kojom njegove posjede stavlja pod zaštitu Svetog Rimskog Carstva (jer je pomogao Žigmundovoj restauraciji u Ugarskoj). 
* mart - Velika kometa C/1402 D1 vidljiva i tokom dana.
* 12. 4. - Banovi Bubek i Eberhard u Dubrovniku dobili ponovljenu prisegu vjernosti kralju Žigmundu (što izaziva nezadovoljstvo bosanskog kralja Stjepana Ostoje i vojvode Hrvoja). 
* 26. 4. - Banovi u Splitu, koji takođe priseže Žigmundu. 
* april - Na Korčuli primili Balšićevog vikara Miroševića; poslednji put se pominje još 9. 7., nakon čega su knezovi domaći ljudi.
* proleće - Bajazit vratio neke teritorije Brankovićima, koje su pripadale Stefanu Lazareviću. 
* proleće - Mlečani nastavljaju isplatu godišnje provizije Đurđu Balšiću, za šta ovaj plaća so koju su opljačkali njegovi seljaci u Skadru od 1399 (smirivanje pobune u tom kraju, prestali i turski upadi).
* 1. 5. - Francuski istraživač Jean de Béthencourt krenuo u ime kralja Enrikea III od Kastilje u ekspediciju na Kanarske otoke. 
* 13. 5. - Poslanici Trogira i Šibenika u Sinju kod vojvode Hrvoja i kneza Ivana Nelipića, zastupnika Bosne u Hrvatskoj i Dalmaciji) - prihvataju kralja Ostoju za gospodara. 
* maj - Braća Dukađin, Pavle i Tanuš Mali, ušli u mletačku službu u Skadru (sledeće godine i Đorđe Dukađin).
* maj? - Hrvatski ban Nikola Gorjanski postavljen za ugarskog palatina (nadora).

### L(j)eto (jun-avg.)
* 15. 6. - Kralj Ostoja u gradu Viseć na Cetini potvrdio povelje Trogiru i Šibeniku. 
* 17. 6. - Povelja kralja Ladislava Napuljskog: za svog namesnika u ugarskim zemljama postavlja Lodovika Aldemariska (sicilijanski maršal i zapovednik napuljske mornarice) - u srpnju kreće za Dalmaciju. 
* 22. 6. - Bitka kod Bryn Glasa, velika pobeda velških pobunjenika pod vođstvom Owain Glyndŵr-a nad Englezima.
* 13. 7. - Kineski car Jianwen verovatno gine u zapaljenoj palati koju je zauzela pobunjenička vojska njegovog strica Zhu Dija, koji zatim postaje car Yongle ("Večna Sreća"). 
* 20. 7. (ili 28.?) - Bitka kod Angore - Tamerlan potukao i zarobio Bajazita I, osmanskog sultana.
** U srpskom kontigentu su bili Stefan Lazarević sa bratom Vukom i Brankovići Grgur i Đurađ (Grgur zarobljen).
** Sledi Osmanski interegnum u kome se za nasledstvo bore Bajazitovi sinovi Mehmed (potvrđen od Tamerlana i pobednik na kraju, vlada istokom Anadolije), Sulejman Čelebi (vlada Rumelijom), Isa Čelebi (Bursa), Musa Čelebi (trenutno zarobljen). 
** Okončana višegodišnja opsada Carigrada.
* ljeto - Banovi Bubek i Eberhard preoteli Hrvoju dubičku županiju.
* kolovoz - Knez Nikola Frankapan traži od Mletaka zaštitu od napuljskih brodova. 
* 16. 8. - Savez i nasljedni ugovor kralja Žigmunda sa habsburškom braćom, Wilhelmom, Albrechtom IV i Ernstom. 
* 27. 8. - Zadarsko vijeće primilo Ladislavljevog namjesnika Aldemariska u grad. 
* avgust - Stefan je u Carigradu od cara Jovana VII dobio titulu despota i verio se Helenom Gattilusio (kćerka Francesca, gospodara Lezbosa).
** Đurađ Branković nakratko zatvoren u Carigradu, zbog veza sa Sulejmanom, protiv despota Stefana. 
** Turski vojvoda Saridža uništio jedan srpski odred kod Črnomena.

### Jesen (sep.-nov.)
* septembar - Stefan i Vuk Lazarević stigli brodom u Bar kod zeta Đurđa II Balšića. 
:+ Engleski parlament doneo Kaznene zakone protiv Velsa (diskriminacija Velšana zbog pobune). 
* 6. 9. - Aldemarisko krenuo iz Zadra na Vranu - višetjedna opsada. 
* 14. 9. - Sabor u Požunu (Bratislavi) - kralj Žigmund predstavlja svog nećaka Albrehta IV Habsburga kao svog naslednika, ako ne bi imao muškog potomka; tri dana kasnije ga postavlja za gubernatora Ugarske. Ubrzo nakon sabora izbija pobuna u zemlji. 
* 14. 9. - Bitka na Hamblton Hilu - Henry Percy zvani *Hotspur* ("Vrela Mamuza") porazio škotske napadače.
* 11. 10. - Vrana se predala napuljskom vojskovođi Aldemarisku (vranski prior i ban Emerik Bubek se odmetnuo od kralja Žigmunda). 
* 20. 10. - Aldemarisko osvojio tvrđavu Ljuba kod Nina. 
* 25. 10. - Aldemarisko primljen u Splitu. 
* oktobar - Koja Zakarija i Dimitrije Jonima se vratili iz Male Azije, mletački skadarski knez im obećava zaštitu.
* 10. 11. - Dubrovčani izgnali kancelara Novaka sa Mljeta, jer se pripremao za doček Ladislavljevih lađa i isticanje papinske umjesto dubrovačke zastave. 
* 19. 11. - Šibenik prima Aldemariska (i Ladislava za kralja). 
* 21. 11. - Gračanička bitka, pobeda Stefana i Vuka Lazarevića nad Đurđem Brankovićem, potpomognutim od snaga Sulejman Čelebija (kesar Uglješa prešao na Stefanovu stranu); Vukov kontigent razbijen; ubrzo posle bitke dolazi do razlaza između Stefana i Vuka. 
* 25. 11. - Trogir prima Aldemariska.

### Zima (dec.)

### Tokom/tijekom godine
* Vizantiji sklopila mir sa Sulejmanom - vraćen joj Solun i još neke oblasti na Crnom moru i u Trakiji. 
* Mlečani pogubili Konstantina Balšića (turski vazal u srednjoj Albaniji), nasleđuje ga Stefan Balšić (*Stefan de Maramonte*); Nikita Topija dograbio Kroju i Skuriju kod Drača. 
* Timur masakrirao stanovnike Smirne nakon što vitezovi Hospitaleri nisu želeli preći u islam, niti platiti danak. 
* Češkog kralja Vaclava IV zbacio rođeni brat, ugarski kralj Žigmund Luksemburški, koji zatim upravlja i Češkom. 
* Poljski kralj Vladislav II se oženio Anom Celjskom, unukom kralja Kazimira III Velikog.
* Monahinja Jefimija izvezla Pohvalu knezu Lazaru.

## Rođenja

## Smrti

* 3. 9. - Gian Galeazzo Visconti, prvi milanski vojvoda (* 1351)

## Reference

* Srbi između Turaka i Mađara, V. Ćorović, rastko.rs
* Sveta loza kneza Lazara, Željko Fajfrić, rastko.rs
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)